شەفەق نیوز/  ئەنجومەن وەزیران هەرێم کوردستان، ئمڕوو چوارشەممە،
وە سەرۆکایەتی مەسرور بارزانی سەرۆک ئەنجومەن وەزیرەیل و ئامادەبوون قوباد تاڵەبانی
جیگری دانیشتن هەفتانەی ئەنجام دا.
لە بەش یەکەم کۆبونەوەگە،
سەرۆک وەزیران و جیگر سەرۆک ئەنجومەن وەزیرەیل رووشنایی خستنە بان تەقەلایل حکومەت
هەرێم ئەرا دووارە رێکخستن داهاتەیل ناوخۆیی.
لە بەش دوویەم
کۆبونەوەگە، سامان بەرزنجی وەزیر تەندروسی راپۆرتیگ دەربارەی رەوش تەندروسی و زیایبوینە
گەورەی تووشهاتنەیل ڤایڕۆس کۆڕۆنا و بەرزەوبوین رێژەی مردنەیل و ریکارەیل نواگردن پەتاگە
لە هەرێم کوردستان خستە وەردەس، و لە رووشنایی ئەوە، ئەنجومەن جەخت لە گرنگی جیوەجیکردن
ریکارەیل مقەیەتیکردن لەلایەن دەسەی دژوە کۆڕۆنا کرد وەو شیوەگ مقەیەتی رەوش ژیان و
گوزەرانی خەڵکەگە و سەڵامتییان بکەێد.
دویای ئەوە، سەرۆک
ئەنجومەن وەزیران پێشنیاریگ خستە وەردەس وە ئاڵشتکردن قەزایل سۆران و زاخۆ ئەرا ئیدارەیلیگ
سەروەخوەیی، وتیش؛ قەزای سۆران و زاخۆ دوو ناوچەی گەورە و گرنگن، و ئاڵشتکردنیان ئەرا
دوو ئیدارەی سەروەخوەیی ئاسانکاریەیل فرەیگ ئەرا خەڵک دوو ناوچەگە کەێد.
لەلای خوەییش ڕێبەر
ئەحمەد وەزیر ناوخۆ باس لە بنەمای یاسایی و ئیداری ئاڵشتکردن سۆران و زاخۆ ئەرا دوو
ئیدارەی سەروەخوەیی کرد.
دەیلی ئەوە، ئەنجومەن
وەزیران دەنگ وە دروسکردن دوو ئیدارەی سەروەخوەیی لە سۆران و زاخۆ دا، و رینما وە وەزارت
ناوخۆ و وەزارەتەیل پەیوەندار وە  ریکارەیل
یاسایی و ئیداری ئەرا جیوەجیکردن بڕیار ئەنجومەن وەزیرەیل دریا.
